62021TO0232_INF
Διάταξη του Γενικού Δικαστηρίου (όγδοο τμήμα) της 18ης Μαρτίου 2022 – Saure κατά Επιτροπής
(υπόθεση T‑232/21)
«Προσφυγή ακυρώσεως – Πρόσβαση στα έγγραφα – Κανονισμός (ΕΚ) 1049/2001 – Αλληλογραφία της Επιτροπής σχετικά με τις ποσότητες και τους χρόνους παράδοσης των εμβολίων της AstraZeneca κατά της COVID‑19 – Σιωπηρή απόρριψη της αίτησης πρόσβασης – Ρητή απόφαση εκδοθείσα μετά την άσκηση της προσφυγής – Κατάργηση της δίκης – Αιτήματα προσαρμογής του αιτήματος – Εκκρεμοδικία – Προδήλως απαράδεκτο»
1.
Προσφυγή ακυρώσεως – Φυσικά ή νομικά πρόσωπα – Έννομο συμφέρον – Προσφυγή βάλλουσα κατά σιωπηρής απορριπτικής αποφάσεως της Επιτροπής σχετικά με αίτηση παροχής πρόσβασης σε έγγραφα – Απόφαση που ανακλήθηκε λόγω εκδόσεως μεταγενέστερης ρητής αποφάσεως από την Επιτροπή – Απώλεια του εννόμου συμφέροντος – Κατάργηση της δίκης
(Άρθρο 263 ΣΛΕΕ· Κανονισμός Διαδικασίας του Γενικού Δικαστηρίου, άρθρο 130 § 2 και 7)
(βλ. σκέψεις 23-27)
2.
Ένδικη διαδικασία – Αίτημα της προσφυγής – Προσαρμογή κατά τη διάρκεια της δίκης – Εξομοίωση προς άσκηση προσφυγής με εισαγωγικό δικόγραφο – Ένσταση εκκρεμοδικίας – Ταυτότητα διαδίκων, αντικειμένου και λόγων ακυρώσεως των δύο προσφυγών – Απαράδεκτο της δεύτερης προσφυγής
(Κανονισμός Διαδικασίας του Γενικού Δικαστηρίου, άρθρο 86)
(βλ. σκέψεις 30, 33, 34)
Διατακτικό
Το Γενικό Δικαστήριο διατάσσει:
1)
Καταργεί τη δίκη ως προς το αίτημα ακυρώσεως της από 30 Απριλίου 2021 σιωπηρής αποφάσεως της Ευρωπαϊκής Επιτροπής με την οποία απορρίπτεται η επιβεβαιωτική αίτηση για πρόσβαση σε ορισμένα έγγραφα.
2)
Απορρίπτει κατά τα λοιπά την προσφυγή ως προδήλως απαράδεκτη.
3)
Η Επιτροπή φέρει τα δικαστικά έξοδά της και τα δικαστικά έξοδα του Hans‑Wilhelm Saure σε σχέση με το δικόγραφο της προσφυγής και το αίτημα κατάργησης της δίκης.
4)
Ο H.‑W. Saure φέρει τα δικαστικά έξοδά του και τα δικαστικά έξοδα της Επιτροπής σε σχέση με το αίτημα προσαρμογής της προσφυγής.